Document ID: 32015D0435

DECIZIA (UE) 2015/435 A PARLAMENTULUI EUROPEAN ȘI A CONSILIULUI
din 17 decembrie 2014
privind mobilizarea marjei pentru situații neprevăzute
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (1), în special punctul 14,
având în vedere propunerea Comisiei Europene,
întrucât:
(1)
Articolul 13 din Regulamentul (UE, Euratom) nr. 1311/2013 al Consiliului (2) instituie o marjă pentru situații neprevăzute de până la 0,03 % din venitul național brut al Uniunii.
(2)
În conformitate cu articolul 6 din regulamentul menționat, Comisia a calculat valoarea absolută a marjei pentru situații neprevăzute pentru anul 2014 (3).
(3)
După examinarea tuturor celorlalte posibilități financiare de reacție la situațiile neprevăzute care au apărut după stabilirea, pentru prima dată, în februarie 2013, a plafonului de plăți în cadrul CFM pentru 2014, se constată că este necesar să se mobilizeze marja pentru situații neprevăzute pentru a se completa creditele de plată din bugetul general al Uniunii Europene pentru exercițiul financiar 2014, peste plafonul de plăți.
(4)
În mobilizarea marjei pentru situații neprevăzute ar trebui inclusă suma de 350 de milioane EUR sub formă de credite de plată, în așteptarea unui acord privind plățile pentru alte instrumente speciale.
(5)
Având în vedere situația excepțională din exercițiul financiar curent, este îndeplinită condiția pentru instituirea unui instrument ultim de reacție prevăzut la articolul 13 alineatul (1) din Regulamentul (UE, Euratom) nr. 1311/2013.
(6)
Pentru a se asigura conformitatea cu articolul 13 alineatul (3) din Regulamentul (UE, Euratom) nr. 1311/2013, Comisia ar trebui să prezinte o propunere privind compensarea sumei în cauză prin plafoanele de plăți prevăzute în cadrul CFM pentru unul sau mai multe exerciții financiare viitoare, ținând seama în mod corespunzător de acordul privind plățile destinate altor instrumente speciale și fără a aduce atingere prerogativelor instituționale ale Comisiei,
ADOPTĂ PREZENTA DECIZIE:
Articolul 1
În cadrul bugetului general al Uniunii Europene pentru exercițiul financiar 2014, marja pentru situații neprevăzute se utilizează pentru a se asigura suma de 3 168 233 715 EUR în credite de plată peste plafonul de plăți al cadrului financiar multianual.
Articolul 2
Suma de 2 818 233 715 EUR se compensează, în trei tranșe, cu marjele plafoanelor de plăți aferente exercițiilor financiare următoare:
(a)
2018: 939 411 200 EUR;
(b)
2019: 939 411 200 EUR;
(c)
2020: 939 411 315 EUR.
Comisia este invitată să prezinte în timp util o propunere privind suma rămasă de 350 de milioane EUR.
Articolul 3
Prezenta decizie se publică în Jurnalul Oficial al Uniunii Europene.
Adoptată la Strasbourg, 17 decembrie 2014.

Labels: 2
15